Mediálny servis DevilPage, alebo ak chcete United Breaking News Vám prináša rýchly prehľad všetkých aktuálnych správ a udalostí z Old Trafford.
Phil Neville: "Ryan Giggs by mohol nahradiť Fergusona"
Bývalý hráč United Phil Neville si myslí, že ideálnym nástupcom manažéra Sira Alexa Fergusona v budúcnosti by mohol byť nestarnúci záložník Ryan Giggs. "Myslím si, že Ryan Giggs by bol vhodným nástupcom Sira Alexa Fergusona, pretože dokonale pozná tradície a spôsoby vedenia celého klubu. Dlhé roky pôsobí na Old Trafford a presne takýto typ osobnosti United potrebuje. Možno Steve Bruce by zvládol túto prácu. Dobrým príkladom je Kenny Dalghlish z Liverpoolu," povedal kapitán Evertonu.
- Nemanja Vidic a jeho fantastických šesť rokov v Manchestri United!
Hrdý a spokojný kapitán červených diablov Nemanja Vidic prehlásil, že život na Old Trafford si užíva od svojho príchodu v roku 2005. "Prišiel som v roku 2005 a každý rok je tu lepší a lepší. Je to niečo úžasné. Za posledných 5 rokov sme štyrikrát vyhrali majstrovský titul a trikrát sme sa dostali finále Ligy majstrov. Všetko je to ako sen a som šťastný, že môžem byť súčasťou tohto klubu," zakončil Vida.
- Dani Alves: "Manchester United je lepší bez Cristiana Ronalda!"
"Tento Manchester United sa mi páči oveľa viac ako ten v predchádzajúcich rokoch. Bez Cristiana Ronalda sú lepším tímom. Až teraz môžeme vidieť skutočnú silu a kvalitu, ktorá sa za tie roky v United spoločne zohrala. Pracujú tvrdo ako jeden tím a na ihrisku prevádzajú veľmi solídne výkony," vyzdvihol červených diablov Dani Alves, ktorý mal možnosť prestúpiť do United, ale nakoniec prijal ponuku Barcelony.
- Manažéra Sira Alexa Fergusona trápi dilemma menom Federico Macheda.
Manažér diablov priznal, že má menší problém, lebo ešte presne nevie čo urobí s talianskym mladým útočníkom Machedom. Ten je na hosťovaní v Sampdorii, ktorá zostúpila do druhej ligy talianskej Serie B. Nepodarilo sa mu ani prebojovať do zostavy talianskeho tímu, ktorý mal v tejto sezóne existenčné problémy. Vedenie, financie, hráči a samotné výsledky boli viac než zlé a talianskom klube nič dobre nefungovalo. Sir Alex preto plánuje po skončení sezóny s mladým hráčom spoločné rozhovory. Macheda pravdepodobne zotrvá v Taliansku aj v nasledujúcej sezóne, pretože konkurencia v tíme United je moc vysoká. Wayne Rooney, Dimitar Berbatov, Chicharito a síce v lete United možno opustí útočník Michael Owen, z hosťovania sa vráti talentovaný Danny Welbeck zo Sunderlandu, ktorého neustále lanári manažér Steve Bruce. Zdá sa, že Macheda to bude mať s návratom na Old Trafford dosť zložité.
- Hviezda Aston Villy Darren Bent prosí svojho spoluhráča Ashleyho Younga, aby neprestúpil na Old Trafford.
Anglický krídelník svojimi výkonmi púta pozornosť Manchestru United, Liverpoolu, či Chelsea. Bulvár píše o jeho letnom odchode do Manchestru United a tento prestup považujú za hotovú vec. Najnovšie vyhlásenie jeho spoluhráča Darrena Benta všetko potvrdzujú. "Ashley je dôležitým hráčom Aston Villy. Počas tých 4 až 5 rokov sa vypracoval na skvelého futbalistu a vyhral rôzne klubové ocenenia. Keď sa o Vás zaújíma klub ako Manchester United máte to potom veľmi zložité, pretože stále na to myslíte. Bol by som veľmi rád, keby tu Ashley zotrval, ale bude veľmi ťažké ho tu udržať. Všetko záleží na ambíciach, ale možno odíde aj preto, lebo ho každý jeden deň prosím, aby od nás neodchádzal. Dúfam, že v Aston Ville zostane," povedal s úsmevom Darren Bent.
- Brankár červených diablov Edwin van der Sar varuje hráčov Barcelony a upozorňuje ich na nebezpečné útočné duo United Wayne Rooney – Chicharito.
- "Messi je unikátny futbalista, ktorý má výbornú kopaciu techniku, nahrávky, streľbu proste všetko. Ale v Anglicku hrajú útočníci úplne inak. Barcelona hrá futbal na tej najvyššej úrovni, ale Rooney s Hernandézom môžu byť kľúčovými postavami v tomto finále. Za posledných šesť mesiacov sa spolu zohrali a tvrdo na svojej spolupráci pracujú. Rozumia si a pre obranu Barcelony budú veľmi nebezpeční. Pozerávam španielsky futbal v TV a v zápasoch Barcelony súperi vôbec neútočia. My im musíme robiť problémy a verím, že Wayne a Javierom to dokážu," dodal legendárny holandský brankár.